Document ID: 32007R0816

KOMISSION ASETUS (EY) N:o 816/2007,
annettu 12 päivänä heinäkuuta 2007,
tiettyjen neuvoston asetuksessa (EY) N:o 3448/93 tarkoitettujen maataloustuotteiden valmistuksessa tuotettujen tavaroiden tuonnissa Turkista sovellettavien vuotuisten tariffikiintiöiden avaamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 7 artiklan 2 kohdan,
sekä katsoo seuraavaa:
(1)
EY-Turkki-assosiointineuvoston päätös N:o 1/95 (2) koskee tulliliiton viimeisen vaiheen aloittamista. Sen V jaksossa vahvistetaan jalostettuja maataloustuotteita koskevat kauppajärjestelyt.
(2)
EY-Turkki-assosiointineuvoston päätöksessä N:o 1/97 (3) vahvistetaan tiettyihin jalostettuihin maataloustuotteisiin sovellettavat kauppajärjestelyt.
(3)
EY-Turkki-assosiointineuvoston päätöksessä N:o 1/2007 (4) vahvistetaan tiettyihin jalostettuihin maataloustuotteisiin sovellettavat uudet kauppaa koskevat parannukset, joiden tarkoituksena on syventää ja laajentaa tulliliittoa sekä edistää taloudellista lähentymistä Euroopan unionin laajennuttua 1 päivänä toukokuuta 2004. Näillä parannuksilla vahvistetaan myönnytykset, jotka käytännössä merkitsevät tullittomia tariffikiintiöitä. Kiintiöiden ulkopuoliseen tuontiin sovelletaan edelleen voimassa olevia kauppaa koskevia määräyksiä.
(4)
Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93 (5) vahvistetaan tariffikiintiöiden hallinnointia koskevat säännöt. On aiheellista säätää, että tällä asetuksella avattuja tariffikiintiöitä hallinnoidaan kyseisten sääntöjen mukaisesti.
(5)
Tiettyjen neuvoston asetuksessa (EY) N:o 3448/93 tarkoitettujen maataloustuotteiden valmistuksessa tuotettujen tavaroiden Turkista Euroopan yhteisöön suuntautuvassa tuonnissa sovellettavien tariffikiintiöiden avaamisesta vuodeksi 2006 ja sitä seuraaviksi vuosiksi 13 päivänä joulukuuta 2005 annettu komission asetus (EY) N:o 2026/2005 (6) olisi kumottava. Tammikuun 1 päivän 2007 ja edellä mainitun asetuksen kumoamispäivän välisenä aikana tämän asetuksen mukaisesti tuodut määrät olisi vähennettävä vastaavien uusien kiintiöiden määrästä.
(6)
Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Avataan yhteisön tariffikiintiöt liitteessä tarkoitettujen tuotteiden tuonnille Turkista kunkin vuoden 1 päivästä tammikuuta 31 päivään joulukuuta vuodesta 2007 alkaen kyseisessä liitteessä esitetyin edellytyksin.
Kyseisiin tariffikiintiöihin lukeminen edellyttää A.TR.-tavaratodistuksen esittämistä Euroopan yhteisön ja Turkin tulliyhteistyökomitean päätöksen N:o 1/2006 mukaisesti.
2 artikla
Komissio hallinnoi 1 artiklassa tarkoitettuja yhteisön tariffikiintiöitä asetuksen (ETY) N:o 2454/93 308 a, 308 b ja 308 c artiklan mukaisesti.
3 artikla
Kumotaan asetus (EY) N:o 2026/2005 sinä päivänä, jona tämä asetus tulee voimaan. Tariffikiintiön, jonka järjestysnumero on 09.0232, määrästä vähennetään 1 päivän tammikuuta 2007 ja tämän asetuksen voimaantulopäivän välisenä aikana asetuksen (EY) N:o 2026/2005 mukaisesti tuotujen makaronivalmisteiden (järjestysnumero 09.0205) määrä.
4 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2007.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä heinäkuuta 2007.

Labels: 3
17
18
6